**หัวข้อวิจัย** การจัดการเรียนรู้ด้วยกิจกรรม active learning( เรื่องทักษะทางวิทยาศาสตร์) เพื่อสร้างสรรค์นวัตกรรมการศึกษาของนักศึกษาหลักสูตรครุศาสตรบัณฑิต สาขาฟิสิกส์

มหาวิทยาลัยราชภัฏบุรีรัมย์

**ผู้วิจัย**  นางอารีรัตน์ เมืองแสน

**หน่วยงาน** คณะครุศาสตร์ มหาวิทยาลัยราชภัฏบุรีรัมย์

**ปีวิจัย**  2566

**บทคัดย่อ**

 งานวิจัยเรื่องการจัดการเรียนรู้ด้วยกิจกรรม active learning (เรื่องทักษะทางวิทยาศาสตร์) เพื่อ

สร้างสรรค์นวัตกรรมการศึกษาของนักศึกษาหลักสูตรครุศาสตรบัณฑิต สาขาฟิสิกส์ มหาวิทยาลัยราชภัฏบุรีรัมย์

มีวัตถุประสงค์เพื่อ 1) ศึกษาผลการจัดการเรียนรู้ด้วยกิจกรรม active learning (เรื่องทักษะทางวิทยาศาสตร์)เพื่อ

สร้างสรรค์นวัตกรรมทางการศึกษา 2) เพื่อเสริมสร้างการสร้างสรรค์นวัตกรรมการศึกษาของนักศึกษา โดยการ

จัดการเรียนรู้ active learning (เรื่องทักษะทางวิทยาศาสตร์) ) เพื่อสร้างสรรค์นวัตกรรมทางการศึกษาของ

นักศึกษา และ 3) เพื่อศึกษาทักษะทางวิทยาศาสตร์ของนักศึกษาที่ผ่านการจัดการเรียนรู้ active learning

(เรื่องทักษะทางวิทยาศาสตร์) เพื่อสร้างสรรค์นวัตกรรมทางการศึกษา ของนักศึกษาหลักสูตรครุศาสตรบัณฑิต

สาขาฟิสิกส์ มหาวิทยาลัยราชภัฏบุรีรัมย์ โดยกลุ่มเป้าหมาย ได้แก่ 1)ประชากรคือนักศึกษาหลักสูตรครุศาสตร

บัณฑิต สาขาวิชาฟิสิกส์ มหาวิทยาลัยราชภัฏบุรีรัมย์ ที่ศึกษาในรายวิชาวิธีการสอนฟิสิกส์1 2)กลุ่มตัวอย่าง คือ

นักศึกษาหลักสูตรครุศาสตรบัณฑิต สาขาวิชาฟิสิกส์ ชั้นปีที่ 3 คณะครุศาสตร์ มหาวิทยาลัยราชภัฏบุรีรัมย์ ที่

ลงทะเบียนเรียนรายวิชาวิธีการสอนฟิสิกส์1 ปีการศึกษา 2565 ได้จากการเลือกแบบเจาะจง 1 หมู่เรียน จำนวน

นักศึกษา 26 คน เครื่องมือในการวิจัยได้แก่ แผนการจัดการเรียนรู้ เครื่องมือที่ใช้ในการเก็บรวบรวมข้อมูลในการ

เก็บรวมรวมข้อมูล ประกอบด้วย 1)แบบประเมินชิ้นงานนวัตกรรมการศึกษาตามสภาพจริงที่ผู้วิจัยสร้างขึ้น 2)

แบบทดสอบวัดผลสัมฤทธิ์ทางการเรียน(เรื่องทักษะทางวิทยาศาสตร์)ที่ผู้วิจัยสร้างขึ้นเป็นแบบอัตนัย 3)แบบ

ประเมินผลการสอนจากการจัดการเรียนรู้แบบ active learning รายวิชาวิธีการสอนฟิสิกส์1 สถิติที่ใช้ ได้แก่

ค่าความถี่ ค่าร้อยละ ค่าเฉลี่ย ค่าเบี่ยงเบนมาตรฐาน และการวิเคราะห์เนื้อหา

 ผลการวิจัยพบว่า จากการจัดการเรียนรู้ active learning( เรื่องทักษะทางวิทยาศาสตร์)เพื่อ

เสริมสร้างให้นักศึกษาสร้างสรรค์นวัตกรรมทางการศึกษา และใช้แบบประเมินชิ้นงานนวัตกรรมการศึกษาตาม

สภาพจริง พบว่ามีนักศึกษาร้อยละ 69.2 สามารถสร้างสรรค์นวัตกรรมการศึกษาได้ และมีนักศึกษาร้อยละ 30.8

ไม่สามารถสร้างสรรค์นวัตกรรมการศึกษาได้ จากการจัดการเรียนรู้ active learning (เรื่องทักษะทาง

วิทยาศาสตร์)เพื่อสร้างสรรค์นวัตกรรมทางการศึกษา ส่งผลให้นักศึกษามีผลสัมฤทธิ์ทางการเรียนในรายวิชาวิธีการ

สอนฟิสิกส์1 อยู่ในระดับดีมาก ร้อยละ 42.3 อยู่ในระดับดี ร้อยละ 49.9 และอยู่ในระดับต้องปรับปรุง ร้อยละ 7.8

และจากการดำเนินการสอนตามแผนการจัดการเรียนรู้ active learning ( เรื่องทักษะทางวิทยาศาสตร์)เพื่อ

สร้างสรรค์นวัตกรรมทางการศึกษา มีผลประเมินการสอนจากนักศึกษาอยู่ในระดับดีมาก (4.81) โดยจากการ

วิเคราะห์เนื้อหา พบว่าเนื้อหาเรื่องทักษะทางวิทยาศาสตร์ขั้นสูงนักศึกษามีความรู้ความเข้าใจดีขึ้นเมื่อได้ออกแบบ

และสร้างนวัตกรรมทางการศึกษาด้วยตนเอง